Document ID: 31995R2480

KOMMISSIONENS FORORDNING (EF) Nr. 2480/95 af 25. oktober 1995 om ændring af forordning (EF) nr. 1501/95 om visse gennemførelsesbestemmelser til Rådets forordning (EØF) nr. 1766/92 for så vidt angår ydelse af eksportrestitutioner for korn samt de foranstaltninger, der skal træffes inden for kornsektoren i tilfælde af markedsforstyrrelser
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved forordning (EF) nr. 1863/95 (2), særlig artikel 13, stk. 11, og artikel 16, stk. 2, og
ud fra følgende betragtninger:
Kommissionens forordning (EF) nr. 1501/95 (3) fastsætter visse gennemførelsesbestemmelser til forordning (EØF) nr. 1766/92 for så vidt angår ydelse af eksportrestitutioner for korn samt de foranstaltninger, der skal træffes inden for kornsektoren i tilfælde af markedsforstyrrelser; det er for at beregne eksportrestitutionen for forarbejdede produkter nødvendigt at kende de forarbejdningskoefficienter, der skal anvendes; disse koefficienter er de tal, der findes i bilag I til nævnte forordning; dette bør derfor præciseres -
UDSTEDT FØLGENDE FORORDNING:
Artikel 1
I forordning (EF) nr. 1501/95 foretages følgende ændringer:
1) I artikel 11, stk. 1, affattes den sidste sætning således:
»Forarbejdningskoefficienter, der angiver forholdet mellem basisproduktets mængde og mængden af basisproduktet i det forarbejdede produkt, er anført i bilag I.«
2) I bilag I affattes overskriften i sidste kolonne således:
»Forarbejdningskoefficienter, der angiver antallet af kg korn pr. 1 000 kg af de pågældende produkter«.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. oktober 1995.

Labels: 3
17
6